Príloha č. 12 – ďalšie údaje

Všetky doteraz  vydané cenné papiere:

 ISIN:                       CS0009020359
Druh:                        akcia kmeňová
Forma:                       na meno
Podoba:                     zaknihované
Počet:                        4785
Menovitá hodnota:   33,20 €/akcia 

Opis práv akcionára spojených s vydanými cennými papiermi:

1/ Práva a povinnosti akcionára ustanovujú právne predpisy a tieto stanovy. Akcionárom      spoločnosti  môže byť právnická alebo fyzická osoba.

2/ Vlastníctvo akcií zakladá právo akcionárov zúčastňovať sa na riadení spoločnosti. Toto právo uplatňujú zásadne na valnom zhromaždení, pričom musia rešpektovať organizačné opatrenia platné pre konanie valného zhromaždenia. Na valnom zhromaždení môže akcionár požadovať vysvetlenie, podávať návrhy k prerokúvanému programu a hlasovať.

3/ Akcionár môže vykonávať svoje práva na valnom zhromaždení prostredníctvo fyzickej osoby – splnomocnenca. Splnomocnenec musí byť k účasti na valnom zhromaždení splnomocnený písomným plnomocenstvo, obsahujúcim názov a sídlo právnickej osoby alebo meno a bydlisko fyzickej osoby  tak akcionára ako aj splnomocnenca, počet a menovitú hodnotu akcií, ktoré ho oprávňujú k hlasovaniu a úradne overený podpis akcionára. Ak sa akcionár, ktorý vydal splnomocnenie zúčastní valného zhromaždenia, jeho splnomocnenie sa stane neúčinným.

4/ Hlasovacie právo patriace akcionárovi sa riadi menovitou hodnotou jeho akcií, pričom na každú akciu pripadá jeden hlas.

5/ Akcionár má právo na podiel zo zisku spoločnosti /dividendu/, ktorý valné zhromaždenie určilo na rozdelenie. Akcionár nie je povinný vrátiť spoločnosti dividendu prijatú dobromyseľne.

6/ Akcionár po dobu trvania spoločnosti, ani v prípade jej zrušenia, nie je oprávnený požadovať vrátenie svojich majetkových vkladov, ale má nárok na podiel na likvidačnom zostatku v prípade likvidácie spoločnosti. 

                                                                  
                                                                             -2-

Informácie o činnosti valného zhromaždenia, jeho právomociach

1/ Valné zhromaždenie je najvyšším orgánom spoločnosti.
Do jeho pôsobnosti patrí
A/ zmena stanov
B/ rozhodnutie o zvýšení a znížení základného imania, o poverení predstavenstva zvýšiť základné imanie podľa § 210 Obchodného zákonníka a vydanie dlhopisov
C/ voľba a odvolania členov predstavenstva a dozornej rady s výnimkou členov dozornej rady volených a odvolávaných podľa § 200
D/ schválenie riadnej, mimoriadnej alebo konsolidovanej účtovnej závierky, rozhodnutie o rozdelení zisku alebo úhrade strát a určení tantiém
E/ rozhodnutie o premene akcií vydaných ako listinné cenné papiere na zaknihované cenné papiere a naopak
F/ rozhodnutie o zrušení spoločnosti a o zmene právnej formy spoločnosti
G/ rozhodnutie o skončení obchodovania s akciami spoločnosti na burze a rozhodnutie o tom, že spoločnosť prestala byť verejnou akciovou spoločnosťou
H/ schvaľovanie pravidiel odmeňovanie členov orgánov spoločnosti, ak stanovy neurčia, že pravidlá odmeňovania schvaľuje dozorná rada
I/ vymenovanie a odvolanie likvidátora
J/ rozhodnutie o ďalších otázkach, ktoré zákon alebo stanovy zahrňajú do pôsobnosti valného zhromaždenia

2/ Valné zhromaždenie sa skladá zo všetkých na ňom prítomných akcionárov . Rokovania valného zhromaždenia sa zúčastňujú členovia predstavenstva, dozornej rady a auditori. 

Valné zhromaždenie konané v r. 2010

Dňa 29.6.2010 o 9 hod. sa uskutočnilo riadne valné zhromaždenie spoločnosti v zasadacej miestnosti  s následovným programom:
1/ Otvorenie a voľba orgánov valného zhromaždenia
2/ Správa o činnosti akciovej spoločnosti za rok 2009
3/ Správa dozornej rady a stanovisko auditóra k ročnej účtovnej závierke
4/ Schválenie ročnej účtovnej závierky a návrh na vysporiadanie hospodárskeho výsledku
5/ Informácia o podnikateľských zámeroch a.s. v r.2010
6/ Záver  

Všetky uvedené body programu akcionári schválili.

                                                                                             -3-

Predstavenstvo STP akciová spoločnosť Michalovce

Zloženie predstavenstva STP a.s. Michalovce

Predstavenstvo má troch členov:
1/ Ing. Karol Doliňák – predseda
2/ Jozefína Gožová – člen
3/ Dušan Gožo – člen
                                                                        
1/ Predstavenstvo je štatutárnym orgánom spoločnosti. Je oprávnené konať v mene spoločnosti       vo všetkých veciach a zastupuje spoločnosť voči tretím osobám, pred súdom a pred inými orgánmi. Predstavenstvo riadi činnosť spoločnosti a rozhoduje o všetkých záležitostiach spoločnosti, pokiaľ nie sú právnymi predpismi a týmito stanovami vyhradené do pôsobnosti iných orgánov spoločnosti, najmä
a/ vykonáva obchodné vedenie spoločnosti a zabezpečuje všetky jej prevádzkové a organizačné záležitosti
b/ vykonáva zamestnávateľské práva
c/ zvoláva valné zhromaždenie
d/ vykonáva uznesenie valného zhromaždenia
e/ rozhoduje o použití rezervného fondu
f/ zabezpečuje vedenie predpísaného účtovníctva a inej evidencie, obchodných kníh a ostatných dokladov spoločnosti
g/ vedie zoznam akcionárov, ktorý obsahuje názov a sídlo alebo meno a priezvisko, bydlisko, rodné číslo, počet akcií
h/ predkladá valnému zhromaždeniu na schválenie
1.	návrhy na zmenu stanov
2.	návrhy na zvýšenie a zníženie základného imania a vydanie dlhopisov
3.	ročnú účtovnú uzávierku, návrh na rozdelenie vytvoreného zisku vrátane určenia výšky a spôsobu vyplatenia dividend a tantiém
4.	návrh na zrušenie spoločnosti
i/ predkladá na rokovanie dozornej rady materiály uvedené v čl. XII bod 10 a 11
j/ informuje valné zhromaždenie
1.	o výsledkoch podnikateľskej činnosti a o stave majetku spoločnosti za predchádzajúci rok
2.	o obchodnom pláne a finančnom rozpočte bežného roka so zapracovaním pripomienok dozornej rady
k/ menuje a odvoláva riaditeľa akciovej spoločnosti, zabezpečuje všetky činnosti určené právnymi predpismi

Predstavenstvo je povinné pri predložení týchto informácií zabezpečiť zachovanie obchodného tajomstva a zamedziť úniku informácii a skutočnosti, ktorých prezradením by mohla spoločnosti vzniknúť škoda.

                                                                   -4-

Členov predstavenstva volí a odvoláva valné zhromaždenie. Funkčné obdobie členov predstavenstva je päť rokov. Funkčné obdobie končí až voľbou nových členov predstavenstva.

Predstavenstvo zvoláva a vedie predseda alebo ním poverený člen podľa potreby, najmenej 4-krát za rok.  Rozhodnutie predstavenstva je prijaté, ak zaň hlasovala viac ako polovica všetkých členov predstavenstva. Rozhodnutie predstavenstva môže byť v prípadoch, ktoré nestrpia odklad, nahradené písomným prehlásením všetkých členov predstavenstva, že s navrhovaným opatrením súhlasia.  

STP a.s. Michalovce je malá spoločnosť s10 zamestnancami, nemáme zriadené výbory predstavenstva. Členovia predstavenstva sú zároveň aj zamestnancami spoločnosti, preto ich stretnutia sa uskutočňujú či už oficiálne alebo neoficiálne minimálne 1x za týždeň, kde sa riešia všetky vzniknuté problémy v súvislosti s činnosťou spoločnosti napr.:

-	pracovná náplň, získavanie zákazok,
-	verejné súťaže
-	organizácia práce na zákazkach
-	finančná situácia spoločnosti
-	vymáhanie pohľadávok
-	spolupráca so subdodávateľmi 
-	oprava a údržba administratívnej budovy